laion/Wikipedia-Exotic huggingface dataset:
בוריס יופה

בוריס יופה (נולד ב-28 באוקטובר 1946 בליטא, ברית המועצות) הוא רופא ישראלי, פרופסור חבר לכירורגיה כללית וכירורגיית כלי דם באוניברסיטת בן-גוריון, ראש מחלקת כירורגיה כללית וכירורגית כלי דם במרכז הרפואי ברזילי באשקלון. יופה הוא מנתח בכיר וממייסדי כירורגית כלי הדם בישראל. יופה נולד ב-28 באוקטובר 1946 בליטא, ברית המועצות, למשפחה של ניצולי שואה. אביו - יעקוב, ניצול גטו קובנה שהיה פעיל בארגון לוחמי הגטאות אבצ (ארגון ברית ציון) ואימו - מוסיה, נפגשו בקובנה אחרי סיום מלחמת העולם השנייה ושחרור הגטאות, יום הניצחון (9 במאי). ב-1948, אחרי מספר שנים של בניית החיים מחדש בקובנה, הוגלתה משפחתו על ידי הממשל הסובייטי לסיביר, שם גדל והתחנך. הוריו עבדו בכפייה עד 1953, אז קיבלה משפחתו חנינה ועבודות הכפייה הופסקו. בשנת 1963 הוא סיים בהצטיינות את לימודיו בבית הספר לרפואה באוניברסיטת המדינה של אירקוטסק (אנ') שבסיביר (רוסיה). ב 1968 נישא לאשתו - אניה יופה, רוקחת שסיימה את לימודיה בסיביר גם כן, בשנת 1969 נולד בנם הבכור ובפברואר 1978 עלה לישראל עם הוריו, אשתו ושני הילדים שנולדו שם (בן ובת) ושירת בצה"ל (1978–1979). בתום שירותו הצבאי עבד בבית החולים שיבא בתל השומר. ב-1982 נולד בננם הצעיר ובוריס עבר לעבוד באשקלון והתמחה בכירורגיה כללית בבית החולים ברזילי שבעיר. ב-2009 קיבל יופה תואר פרופסור באוניברסיטת בן-גוריון בנגב. נכון למרץ 2017, יופה פרסם 33 מאמרים מדעיים. מ-1982 מנהל יופה את המחלקה לכירורגיה כללית וכלי הדם בברזילי, ומשמש מנתח יועץ של המחלקה הכירורגית וכירורגית כלי הדם. בנוסף, יופה הוא מרצה בכיר לכירורגיה כללית בפקולטה למדעי הבריאות באוניברסיטת בן- גוריון, וכן בוחן במבחני שלב ב' בכירורגיה כללית וכירורגית כלי דם מטעם המועצה המדעית של ההסתדרות הרפואית. יופה חבר בארגונים מקצועיים רבים ובמהלך הקריירה שלו השתתף בוועדות רפואיות ומקצועיות רבות: ועדת הלסינקי והוועדה לתקנון אקדמי בבית החולים ברזילי ההסתדרות הרפואית בישראל ארגון רופאי המדינה בישראל איגוד הכירורגים בישראל האיגוד הישראלי לכירורגית כלי-דם החברה הישראלית לטראומה האגודה לרפואה ולמשפט החברה הישראלית לכירורגיה של הקולון והרקטום החברה הישראלית לכירורגיה אנדוסקופית - חיל האוויר האיגוד הבינלאומי לאנגיולוגיה הוועדה המקצועית לציוד רפואי במשרד הבריאות ועדת הבחינה בכירורגית כלי דם, 2005 ועדת ההכרה במחלקות האגף הכירורגי- המועצה המדעית דירקטוריון המכללה האקדמית אשקלון ועדת הקבלה ללימודי רפואה באוניברסיטת בן-גוריון: 2004, 2006 מועצת הפקולטה למדעי הבריאות באוניברסיטת בן-גוריון (American College of Surgeons (FACS American Society of Angiology Edward B. Diethrich Vascular Surgical Society The European Society for Cardiovascular Surgery - ESCVS European Association for Endoscopic Surgery and other Interventional Techniques - EAES European Society for Vascular Surgery - ESVS International Society of Endovascular Specialists - ISES International Union of Angiology- IUA International Federation for the Surgery of Obesity IFSO Society of Laparoendoscopic Surgeons - SLS 1993 - פרס עובד מצטיין של המרכז הרפואי ברזילי ושל משרד הבריאות 1993 - פרס עובד מעולה של נציבות שירות המדינה 2005 ו-2006 עיתון מעריב, מגזין הנבחרים השנתי, אחד מעשרת הכירורגים של כלי הדם הטובים ביותר 2018 - יקיר העיר אשקלון עיריית אשקלון בוריס נשוי לאניה ולהם משפחה גדולה בישראל. נולדו להם שלושה ילדים אך בנת הבכור נפטר בשנת 2015. יש להם שמונה נכדים ונינה. בוריס יפה באתר המרכז הרפואי ברזילי
משפט ההתכנסות הנשלטת

בתורת המידה, משפט ההתכנסות הנשלטת של אנרי לבג הוא משפט על האינטגרל של הגבול של סדרת פונקציות מדידות, המתכנסת נקודתית. לפי המשפט, אם כל הפונקציות בסדרה חסומות בערכן המוחלט (כלומר, "נשלטות") על ידי פונקציה אינטגרבילית, אז האינטגרל של הגבול שווה לגבול של האינטגרלים. בפרט, האינטגרלים של פונקציות הסדרה קיימים וסופיים. המשפט מנוסח עבור פונקציות שהן אינטגרביליות לבג, ובפרט תקף גם עבור פונקציות אינטגרביליות רימן. משפט זה הוא מקרה פרטי של משפט ההתכנסות של ויטלי. יהי ( X , F , μ ) {\displaystyle \left(X,{\mathcal {F}},\mu \right)} מרחב מידה. תהי   f 1 , f 2 , … {\displaystyle \ f_{1},f_{2},\dots } סדרה של פונקציות ממשיות או מרוכבות מדידות, אשר מתכנסת כמעט בכל מקום לפונקציה גבולית   lim k → ∞ f k = f {\displaystyle \ \lim _{k\to \infty }f_{k}=f} . אם קיימת פונקציה אינטגרבילית לבג   g {\displaystyle \ g} שהאינטגרל שלה סופי כך ש-   | f k | ≤ g {\displaystyle \ |f_{k}|\leq g} עבור כל k = 1 , 2 , … {\displaystyle k=1,2,\dots } כמעט בכל מקום, אזי כל הפונקציות בסדרה והגבול הנקודתי הן אינטגרביליות עם אינטגרל סופי, ומתקיים   lim k → ∞ ∫ X f k d μ = ∫ X f d μ {\displaystyle \ \lim _{k\to \infty }\int _{X}f_{k}d\mu =\int _{X}fd\mu } . הוכחת המשפט מתבססת על הלמה של פאטו, אשר מטפלת בצורה כללית יותר במקרה הפרטי שבו כל הפונקציות בסדרה הן אי שליליות. ניתן יהיה להשתמש בלמה בזכות העובדה ש-   g {\displaystyle \ g} חוסמת את כל אברי הסדרה. כיוון ש-   | f k | ≤ g {\displaystyle \ |f_{k}|\leq g} אז   g + f k {\displaystyle \ g+f_{k}} היא פונקציה אי שלילית כמעט בכל מקום, ניתן להשתמש עליה בלמה של פאטו ולקבל: ∫ X g d μ + ∫ X f d μ = ∫ X ( g + f ) d μ = ∫ X lim k → ∞ ( g + f k ) d μ ≤ lim inf k → ∞ ∫ X ( g + f k ) d μ = ∫ X g d μ + lim inf k → ∞ ∫ X f k d μ {\displaystyle {\begin{aligned}\int _{X}gd\mu +\int _{X}fd\mu =\int _{X}\left(g+f\right)d\mu \\=\int _{X}\lim _{k\to \infty }\left(g+f_{k}\right)d\mu \\\leq \liminf _{k\to \infty }\int _{X}\left(g+f_{k}\right)d\mu \\=\int _{X}gd\mu +\liminf _{k\to \infty }\int _{X}f_{k}d\mu \end{aligned}}} כאשר   lim inf {\displaystyle \ \liminf } מסמן את הגבול התחתון של הסדרה. לאחר חיסור   ∫ X g d μ {\displaystyle \ \int _{X}gd\mu } משני האגפים (דבר שעבורו נדרש שהאינטגרל יהיה סופי) מקבלים:   ∫ X f d μ ≤ lim inf k → ∞ ∫ X f k d μ {\displaystyle \ \int _{X}fd\mu \leq \liminf _{k\to \infty }\int _{X}f_{k}d\mu } ניתן לעשות את אותו הדבר גם עם הפונקציה האי שלילית   g − f k {\displaystyle \ g-f_{k}} , ולקבל:   ∫ X − f d μ ≤ lim inf k → ∞ ∫ X − f k d μ = − lim sup k → ∞ ∫ X f k d μ {\displaystyle \ \int _{X}-fd\mu \leq \liminf _{k\to \infty }\int _{X}-f_{k}d\mu =-\limsup _{k\to \infty }\int _{X}f_{k}d\mu } כאשר   lim sup {\displaystyle \ \limsup } הוא הגבול העליון. כלומר:   ∫ X f d μ ≥ lim sup k → ∞ ∫ X f k d μ {\displaystyle \ \int _{X}fd\mu \geq \limsup _{k\to \infty }\int _{X}f_{k}d\mu } ומהשוואת שתי התוצאות קיבלנו:   lim sup k → ∞ ∫ X f k d μ ≤ ∫ X f d μ ≤ lim inf k → ∞ ∫ X f k d μ {\displaystyle \ \limsup _{k\to \infty }\int _{X}f_{k}d\mu \leq \int _{X}fd\mu \leq \liminf _{k\to \infty }\int _{X}f_{k}d\mu } מכיוון שאגף שמאל תמיד לא קטן מאגף ימין, כל אי השוויונים הופכים לשוויונות, ולכן קיבלנו את התוצאה המבוקשת. הלמה של פאטו משפט ההתכנסות המונוטונית משפט ההתכנסות של ויטלי משפט ההתכנסות הנשלטת, באתר MathWorld (באנגלית)
כפר עין

כפר עִין (בערבית: كفر عين) הוא כפר פלסטיני בשומרון הממוקם צפונית־מערבית לרמאללה ומשתייך לנפת רמאללה ואל-בירה של הרשות הפלסטינית. לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית כפר עין 1,743 תושבים. רוב אוכלוסיית הכפר באה ממשפחות ברגותי, ריפא, ורפאתי. כפר עין נשלט על ידי מועצת כפר. המועצה מורכבת משישה תושבים המייצגים את ארבע המשפחות הגדולות. ראש הכפר הנוכחי, מוחמד ריפא, מונה על ידי הרשות הפלסטינית בשנת 1998. במפקד אוכלוסין 1931 של ארץ ישראל היו בכפר עין 133 בתים מאוכלסים, בהם התגוררו 494 תושבים, כולם מוסלמים. לאחר מלחמת 1948, והסכמי שביתת הנשק של 1949 עבר כפר עין לשליטה ירדנית. מאז מלחמת ששת הימים ב -1967 ועד היום נמצא הכפר בשליטה ישראלית. מבחינה היסטורית, כמו רוב הכפרים הפלסטיניים, עבדו תושבי כפר עין בעיקר כחקלאים וסוחרים. היבול העיקרי של כפר עין הוא זיתים. עם זאת מגדלים בכפר גם עדשים, דגנים, וירקות. בכפר יש כ-200 צאן ועזים. בשנת 1980, החשמל חובר לכפר עין. בכפר יש עשר חנויות ובית ספר, ובית ספר נוסף המשותף לקראוות בני זייד. תושבים רבים מקבלים סיוע מהצלב האדום ומאונר"א. לפני האינתיפאדה השנייה עבדו כ -10% מתושבי הכפר בישראל. מדיה וקבצים בנושא כפר עין בוויקישיתוף Welcome To Kafr 'Ayn Survey of Western Palestine, Map 14: IAA, Wikimedia commons Kafr 'Ein (Fact Sheet), המכון למחקר יישומי - ירושלים (ARIJ) Kafr 'Ein (Village profile), המכון למחקר יישומי - ירושלים (ARIJ) Kafr 'Ein (aerial photo), המכון למחקר יישומי - ירושלים (ARIJ) Locality Development Priorities and Needs in Kafr 'Ein Village, המכון למחקר יישומי - ירושלים (ARIJ) Mills, Census of Palestine, 1931, page 49 ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
נפת עכאר

נפת עַכׇּ֫אר (בערבית: محافظة عكار) היא הנפה הצפונית ביותר בלבנון והיחידה במחוז עכאר. הנפה גובלת בצפון ובמזרח בגבול סוריה-לבנון עם המחוזות הסוריים חומס וטרטוס, בדרום בנפת דניי, במערב בים התיכון, בדרום-מערב בנפת טריפולי, בדרום-מזרח בנפת אל-הרמל. האזור המערבי של הנפה הוא האזור החקלאי השני בגודלו בלבנון לאחר בקעת הלבנון, האזור המזרחי של הנפה הוא אזור הררי ומיוער ומוכרז ברובו כשמורת טבע. האוכלוסייה בנפה עומדת, נכון ל-2015, על 389,899 תושבים כאשר כ-106,935 הם פליטים סורים ממלחמת האזרחים הסורית ו-19,404 פלסטינים במחנות פליטים. האוכלוסייה ברובה הגדול היא מוסלמית סונית המיעוטים האחרים לפי הסדר הם נוצרים מרונים, נוצרים אורתודוקסים, עלווים ומיעוט שיעי קטן מאוד. עכאר נחשבת לנפה הצעירה והלא מפותחת בלבנון, כ-80% מתושבי הנפה מתגוררים בכפרים, הנפה פורקה ב-2003 עקב מנהל לא תקין והוקמה מחדש ב-2014. עכאר נחשבת לאזור לא יציב וברוב האזורים סובלים התושבים ממחוסר של תשתיות ושירותים בסיסיים. זרם הפליטים הסורים החריף את הבעיות הללו, כאשר שיעור האבטלה בנפה הגיע לכמעט 60% בשנת 2015 והגבוהה ביותר בלבנון. מדיה וקבצים בנושא נפת עכאר בוויקישיתוף
Panhard Dynavia

Panhard Dynavia היא מכונית קונספט בתצורת קופה, מתוצרת יצרן כלי הרכב הטקטים הקלים, והצבאיים "Panhard" הצרפתי, אשר הוצגה בשנת 1948 יוצרו 2 אבות טיפוס של דגם ה"Panhard Dynavia" דגם ה""Panhard Dynavia"" הוצג לראשונה בתערוכת הרכב של פריז בשנת 1948. 2 דלתות מקדם גרר - 0.26 גוף הרכב כולל הדלתות יוצר מאלומיניום ומגנזיום מפתח מנוע הדגם: מהנדס הרכב "Louis Delagarde" "Panhard" נוסדה בשנת 1845 על ידי René Panhard ושותפו Émile Levassor. החברה הייתה קרויה "Panhard et Levassor". בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח, ושריוניות, בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו. בשנת 2005 הייתה "Panhard" בבעלות "Auverland". היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו. דגם "Panhard Dynavia" דגם "Panhard Dynavia" דגם "Panhard Dynavia" דגם "Panhard Dynavia" דגם "Panhard Dynavia" דגם "Panhard Dynavia" Panhard PL 17 Panhard Dyna X Panhard Dyna Z Panhard & Levassor Dynamic מדיה וקבצים בנושא Panhard Dynavia בוויקישיתוף Panhard Dynavia, סרטון באתר יוטיוב דגם "Panhard Dynavia" , motorlegend.com דגם "Panhard Dynavia", שנת 1948, carscoops.com דגם "Panhard Dynavia" - 2 אבות טיפוס, ultimatecarpage.com דגם "Panhard Dynavia", diseno-art.com משאיות תוצרת "Panhard", myntransportblog.com דגמי Panhard & Levassor היסטוריה - Panhard, core77.com
פיפלביז

פיפלביז (באנגלית(PipelBiz  היא פלטפורמת השקעות המונים המאפשרת גיוס הון לסטארט-אפים, באמצעות מספר רב של משקיעים החל בסכומים נמוכים ובתמורה למניות ואג"ח. החברה פועלת כיום כ"רכז הצעה", בפיקוח ישיר של רשות ניירות ערך. החברה הוקמה במרץ 2015 על ידי אור בנון, אורן המבורגר ותום סיטון. בסך הכל [דכ1] גויסו דרך הפלטפורמה של החברה יותר מ-100 מיליון דולר. אתר האינטרנט של פיפלביז הוא פלטפורמה המאפשרת השקעות המונים בסטארט-אפים  וחברות, בתמורה למניות. בפלטפורמה, החברות המגייסות וכל המידע הנוגע להשקעה בהן נחשף למספר רב של משקיעים פוטנציאליים שבוחרים באלו חברות להשקיע ומהם  סכומי ההשקעה, בהתאם לתקנות חוק השקעות המונים. במהלך תקופת הגיוס, המוקצבת עד ל-90 ימים, כספי המשקיעים נשמרים בחשבון נאמנות. בתום תקופת הגיוס, במידה וגוייס יעד הגיוס המינימלי שנקבע, כספי המשקיעים מועברים מחשבון הנאמנות לחשבון החברה המגייסת וניתנות מניות למשקיעים בהתאם להשקעתם. במידה והחברה גייסה סכום נמוך מיעד הגיוס המינימלי בתום תקופת הגיוס, כספי המשקיעים מוחזרים אליהם במלואם. פיפלביז עוסקת בשני סוגי השקעות שונים: 1. גיוס במודל 35 ניצעים - מודל האנג'לים ( (Angel(משקיעים פוטנציאלים הנחשפו להצעה) לרוב יעשה באמצעות מנגנון SAFE ויקנה הנחה בגיוס העתידי. 2. גיוס ציבורי תחת רישיון רכז ההצעה בתמורה למניות בחברה. גיוסים רבים נפתחים כגיוס 'אנג'לים' ומאפשרים למשקיעים המשקיעים סכומים גבוהים להנות מהנחה. מרבית הגיוסים ממשיכים לגיוסים ציבורים שם סכומי ההשקעה אפשריים מסכומים נמוכים יותר מההשקעה בגיוס האנג'לים. בסוף 2017 נכנסו לתוקפן התקנות של חוק השקעות המונים, שהובילה הרשות לניירות ערך. התקנות מאפשרות לחברות פרטיות (סטארט-אפים, עסקים ופרויקטי נדל"ן) לגייס עד 6 מיליון ש"ח בשנה מהציבור ללא תשקיף וללא הגבלה במספר המשקיעים. הגיוס הציבורי מתבצע באמצעות "רכז הצעה", הנמצא בפיקוח ישיר של רשות לניירות ערך, ומעביר ליושב ראש הרשות דיווחים תקופתיים ופועל בשקיפות מול הציבור.[1] רכז ההצעה מהווה גוף המקשר בין החברה המגייסת לבין המשקיעים. בין תפקידיו של רכז ההצעה: ·        לבדוק את החברות המגייסות וההצעה להשקעה בהן. ·        להוות גורם מסנן במטרה לצמצם את הסיכוי לתרמיות. ·        לספק למשקיעים מידע מקיף המכיל מסמכים פיננסיים ומשפטיים, בו המשקיעים יכולים להיעזר לטובת קבלת החלטה מושכלת. ·        לספק לחברות המגייסות אפיק תקשורת עם המשקיעים דרכו יוצאים הדיווחים התקופתיים. ·        לוודא שהמשקיעים אכן נרשמו כבעלי מניות בחברות המגייסות לפי תנאי העסקה. חוק השקעות ההמונים והתקנות הנלוות אליו מאפשר לחברות קטנות לגייס כסף ממשקיעים רבים ולהישאר פרטיות - ללא צורך בהנפקה שמתחילה בפרסום תשקיף, תהליך שנחשב ליקר וממושך. סטארט-אפ השקעות המונים אתר האינטרנט הרשמי של פיפלביז חוק מימון המונים – שיטה וכללים – רשות ניירות ערך תקנות מימון המונים לחברות מחקר ופיתוח ולעסקים קטנים ובינוניים – רשות לניירות ערך
עזרא ינוב

עזרא ינוב (ינקוביץ; נולד ב-1935) הוא איש תקשורת ותיירות ישראלי. שימש במשך 32 שנים ככתב וצלם "מעריב" באזור הדרום. עזרא ינוביץ נולד ברומניה ונדד עם עוד 500 יתומים באירופה עד להולנד, שם למד עברית, השכלה כללית ומסורת יהודית. עלה לישראל ב-1948 והתחנך בקיבוץ דברת. ב-1949 פגש אותו דוד בן-גוריון בתל אביב ושינה את שם משפחתו לינוב. הוריו ואחיו עלו לישראל בנפרד, והמשפחה התאחדה ב-1950 באשקלון. בשנת 1953 התגייס לצה"ל ומיד לאחר שחרורו החל לעבוד כטרקטוריסט. מאוחר יותר זכה במכרז עיריית אשקלון להקמת המחלקה לתרבות נוער וספורט בעיר. בשנים 1957–1960 הקים את מערכות התרבות, הנוער, הספורט והתיירות בעיר. בשנים 1960–1992 היה עיתונאי וצלם ב"מעריב" ובמקביל שידר ב"קול ישראל", ב"גלי צה"ל" ובשידור הערבי בטלוויזיה הישראלית. ב-1992 החל לעסוק בתיירות באשדוד ובאשקלון. הוא הפעיל קמפיינים ופסטיבלים רבים לעידוד התיירות בשתי הערים. מאוחר יותר הקים את אתר האינטרנט 'תיירות דרום', אותו הוא מנהל מאז הקמתו. כדובר עיריית אשדוד, סייע בהקמת החברה לקידום התיירות באשדוד "חופית", והיה חבר הנהלת החברה בראשית דרכה. בשנים 1995–1999 יזם ניהל את קמפיין התיירות "אשקלון ויש בה המון". במסגרת הקמפיין ניהל פסטיבלים וירידי אשקלון שתרם רבות לקידום העיר אשקלון. בקמפיין הושקע מדי שנה תקציב של למעלה ממיליון ש"ח מכספי המשתתפים. מאז 2010 מקדם ינוב מקדם מהלך מול עירית אשקלון להכרזה על אשקלון כעיר תיירות בזכות ההיסטוריה העשירה שלה, האקלים הנוח, מוקדי הבילוי וחוף הים הייחודי. ינוב פרסם ספרים וחוברות בתחום התיירות המקומית. בהם הספר 'האור שבחוף - סיפורה של עיר', שאותו כתב יחד עם הסופר אריה קרישק, 'אשקלון לנופשים ולתיירים' וחוברת על המרינות בישראל. בנוסף, אייר ינוב את מפות אשקלון בעברית, אנגלית, צרפתית רוסית. מדיה וקבצים בנושא עזרא ינוב בוויקישיתוף עזרא ינוב (1936), דף שער בספרייה הלאומית JoelSen (2017-10-13), עברית: ראיון אישי עם עזרא ינוב (PDF), נבדק ב-2018-02-04 האתר הרשמי – תיירות דרום
מיס רוסיה

מיס רוסיה (ברוסית: Мисс Россия) הוא תחרות היופי הלאומית של רוסיה. תחרות מיס רוסיה במתכונת שונה נערכה לראשונה תחת השם "מיס הקולוניה הרוסית" ב-1926 בפריז, והמשתתפות בתחרות היו בעיקר מהגרות שנמלטו מרוסיה לצרפת לאחר מהפכת אוקטובר. ב-1929 שונה שם התחרות ל"מיס רוסיה". בשנה זו בחבר השופטים בתחרות נמנו קונסטנטין קורובין ואלכסנדר בנואה, ב-1939 נערכה התחרות בפעם האחרונה במתכונת זו מחוץ לרוסיה. ב-1989 נערכה לראשונה תחרות "מיס ברית המועצות". ב-1992 לאחר התפרקות ברית המועצות חודשה תחרות מיס רוסיה, שנערכה לראשונה ברוסיה, ומאז היא מתקיימת מדי שנה, למעט בשנים 1994, 2000 או 2008. מאז 2007 הזוכה בתחרות מיס רוסיה מייצגת את המדינה שלה בשתי התחרויות מיס עולם ומיס תבל. אם נבצר מהמנצחת להשתתף, סגניתה נשלחת במקומה. רוסיה זכתה בשלושה תארים בינלאומיים: מיס עולם 1992, מיס תבל 2002, שיותר מאוחר נושלה מהתואר ומיס עולם 2008. מ-2010 התחרות משודרת בערוץ NTV ולעיתים בערוץ CTC. התחרות נערכת במתחם היוקרה שבכפר בארוויחה במחוז מוסקבה. אלינה סנקו, מיס רוסיה 2019 פולינה פופובה, מיס רוסיה 2017 אלמירה אבראזקובה, מיס רוסיה 2013 יליזבטה גולובאנובה, מיס רוסיה 2012 אירינה אנטוננקו, מיס רוסיה 2010 סופיה רודייבה, מיס רוסיה 2009 קסניה סוחינובה, מיס רוסיה 2007 טטיאנה קוטובה, מיס רוסיה 2006 ויקטוריה לופירבה, מיס רוסיה 2003 סבטלנה קורוליובה, מיס רוסיה 2002 אוקסנה פיודורובנה, מיס רוסיה 2001 כתב מודגש מציין שהמועמדת זכתה במקום הראשון. תחרות מיס תבל נערכת משנת 1952 ומאז היו לרוסיה 8 נציגות שהגיעו לגמר התחרות: מהן 1 זכתה בתחרות, 2 סיימו כסגניות, 3 שהעפילו לגמר ו-2 לחצי גמר. תחרות מיס העולם נערכת משנת 1951, ומאז לרוסיה היה 10 נציגות שהגיעו לגמר: 2 זוכות, סגנית הזוכה ואחת העפילה לגמר, 5 העפילו לחצי גמר ואחת שהגיעה עד לשלב רבע הגמר. מיס תבל 2002: אוקסנה פדורובה (הודחה) מיס עולם 1992: יוליה קורוטצ'קינה מיס עולם 2008: קסניה סוקינובה מיס אירופה 1999: ילנה רוגוז'ינה מיס אירופה 2002: סבטלנה קורולבה מדיה וקבצים בנושא מיס רוסיה בוויקישיתוף אתר האינטרנט הרשמי של מיס רוסיה (ברוסית) הודחה משלב חצי גמר התחרות
טיגראן חמסיאן

טיגרן חמסיאן (בארמנית: Տիգրան Համասյան, באנגלית: Tigran Hamasyan; נולד ב-17 ביולי 1987) הוא מלחין ופסנתרן ג'אז ממוצא ארמני. טיגרן חמסיאן נולד בגיומרי, אז בברית המועצות וכיום בארמניה. בגיל 3 החל לנגן בפסנתר בביתו, מגיל 6 למד בקונסרבטוריון ובגיל 9 התחיל ללמוד ג'אז. כנער חלם להיות גיטריסט ת'ראש מטאל. בגיל 16 עבר עם משפחתו לקליפורניה. את אלבומו הראשון World Passion, הקליט בגיל 18 ומאז זכה בפרסים רבים וזכה להערצה גדולה בקרב מוזיקאים מסביב לעולם. המוזיקה של טיגרן מושפעת ממוזיקה ארמנית מסורתית, ג'אז, מטאל ורוק מתקדם, וכוללת נגינה וירטואוזית, שימוש במודוסים אוריינטליים, משקלים מוזיקליים מורכבים ואלמנטים כבדים של פוליריתמיקה. EP No. 1, בשנת 2011 The Poet, בשנת 2014 For Gyumri, בשנת 2018 מדיה וקבצים בנושא טיגראן חמסיאן בוויקישיתוף אתר האינטרנט הרשמי של טיגראן חמסיאן טיגראן חמסיאן, ברשת החברתית פייסבוק טיגראן חמסיאן, ברשת החברתית אקס (טוויטר) טיגראן חמסיאן, ברשת החברתית אינסטגרם טיגראן חמסיאן, סרטונים בערוץ היוטיוב טיגראן חמסיאן, באתר ספוטיפיי טיגראן חמסיאן, באתר Last.fm (באנגלית) טיגראן חמסיאן, באתר AllMusic (באנגלית) טיגראן חמסיאן, באתר MusicBrainz (באנגלית) טיגראן חמסיאן, באתר דיזר טיגראן חמסיאן, באתר Discogs (באנגלית) טיגראן חמסיאן, באתר Songkick (באנגלית) טיגראן חמסיאן, באתר בנדקמפ ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
בטא במשולש

β במשולש הוא הכוכב הבהיר ביותר בקבוצת הכוכבים משולש עם בהירות מדרגה 3.00. הוא מייצג את הקודקוד הצפון-מערבי של המשולש. למרות שהוא הכוכב הבהיר ביותר בקבוצה שהוגדרה כבר בעת העתיקה על ידי תלמי, אין לו שם משלו. β במשולש הוא כוכב כפול במרחק של כ-127 שנות אור ממערכת השמש. זוג הכוכבים מקיפים זה את זה במסלול אליפטי למדי, כך שהמרחק ביניהם נע משישית של יחידה אסטרונומית ועד למעט פחות מחצי יחידה אסטרונומית, בזמן הקפה של 31 ימים, 9 שעות ו-22 דקות. בשל המרחק הקטן שבין הכוכבים, לא ניתן להפריד את קרינתם ורק ניתוח ספקטרוסקופי מאפשר למדוד את השינויים במהירות הרדיאלית של בני הזוג וכך להעריך את מסלול ההקפה שלהם ואת מסותיהם. עוצמת ההארה המשותפת לזוג היא פי 74 מעוצמת ההארה של השמש והטמפרטורה המתאימה לספקטרום המשותף היא כ-8,000 קלווין. גילה של המערכת מוערך בכ-730 מיליון שנים. β במשולש A הוא הכוכב המסיבי והבהיר מבין השניים ואחראי לרוב הקרינה כך שניתן להעריך את תכונותיו. ככל הנראה מדובר בתת-ענק לבן מסוג ספקטרלי A5 IV (לפעמים מסווג כענק לבן מסוג ספקטרלי A5 III, אך עוצמת ההארה לא תואמת סיווג זה) עם מסה של 3.5 מסות שמש שאופיינית לתת-ענקים שהיו בעבר כוכבי הסדרה הראשית מסוג B. טמפרטורת פניו מוערכת בכ-8,250 קלווין ובהנחה שהוא אחראי ליותר מחצי עוצמת ההארה, ניתן להעריך שרדיוסו הוא 3-4 רדיוסי שמש. נראה שהוא נמצא בתהליך של התנפחות והתקררות בעקבות סיום שלב היתוך המימן שבליבתו להליום והוא צפוי להפוך לענק אדום. בשלב זה, רדיוסו יהיה גדול מהמרחק בינו ובין בן זוגו, מה שצפוי לגרום למעבר של חומר ביניהם וייתכן שתהליך זה יביא אף להתמזגותם לכוכב אחד. β במשולש B הוא הקטן והעמום מבין בני הזוג. מסתו היא כ-1.5 מסות שמש וסביר שהוא נמצא בשלב התפתחות מוקדם יותר, כלומר הוא עדיין כוכב הסדרה הראשית, ועל פי מסתו הוא צפוי להיות מסוג ספקטרלי F3-7 V. לכוכבים מסוג זה רדיוס סביב 1.3 רדיוסי שמש וטמפרטורה סביב 6,600 קלווין, מה שנותן לו עוצמת הארה של בערך פי 4 מעוצמת ההארה של השמש, אך כל הנתונים האלה משוערים בלבד. β במשולש באתר של ג'ים קלר בטא במשולש, בבסיס הנתונים SIMBAD לגרמי שמיים אסטרונומיים SIMBAD: β Trianguli G. M. Kennedy, M. C. Wyatt, B. Sibthorpe, N. M. Phillips, B. Matthews & J. S. Greaves: Coplanar Circumbinary Debris Disks, Monthly Notices of the Royal Astronomical Society, Volume 426, Issue 3, p. 2-3 (2012) C. H. Chen, T. Mittal, M. Kuchner, W. J. Forrest, C. M. Lisse, P. Manoj, B. A. Sargent & D. M. Watson: The Spitzer Infrared Spectrograph Debris Disk Catalog. I. Continuum Analysis of Unresolved Targets, The Astrophysical Journal Supplement, Vol. 211, Iss. 2, article id. 25 (2014) M. Booth, G. Kennedy, B. Sibthorpe, B. C. Matthews, M. C. Wyatt, G. Duchêne, J. J. Kavelaars, D. Rodriguez, J. S. Greaves, A. Koning, L. Vican, G. H. Rieke, K. Y. L. Su, A. Moro-Martín & P. Kalas: Resolved Debris Discs Around A Stars in the Herschel DEBRIS Survey, Monthly Notices of the Royal Astronomical Society, Vol. 428, Iss. 2, p. 7 (2013) R R ⊙ = L L ⊙ ⋅ ( T ⊙ T ) 2 {\displaystyle {\frac {R}{R_{\odot }}}={\sqrt {\frac {L}{L_{\odot }}}}\cdot \left({\frac {T_{\odot }}{T}}\right)^{2}} :על פי הנוסחה
ג'נסן 541

ג'נסן 541 (באנגלית: Jensen 541) היא מכונית ספורט, בעלת מרכב פיברגלס, אשר הוצגה באוקטובר 1953 על ידי יצרנית הרכב הבריטית Jensen Motors, Ltd בתערוכת המכוניות בלונדון (London Motorfair (London Motor Show)). יצור דגם ה"ג'נסן 541" היה בין השנים 1954–1959. סך הכול יוצרו 226 יחידות. קופה - 2 דלתות. קבריולה - 2 דלתות. 2 דלתות. 4 מושבים. גוף (מרכב) דגם ה"ג'נסן 541" בנוי מפיברגלס. תאוצה בין 0-100 קמ"ש היא 10.8 שניות. מחיר דגם "ג'נסן 541", בשנת 1957, עמד על 1,821 לירות שטרלינג (מחיר בסיסי). "ג'נסן 541", שנת 1956 "ג'נסן 541", שנת 1956 "ג'נסן 541", שנת 1954 - קבריולט "ג'נסן 541", שנת 1954 - קבריולט "ג'נסן 541" "ג'נסן 541" מנוע דגם "ג'נסן 541" (אב טיפוס) "ג'נסן 541", שנת 1957, מודל "Deluxe" לוגו "ג'נסן 541", שנת 1956 "ג'נסן 541" "ג'נסן 541", שנת 1956 "ג'נסן 541", שנת 1956 לוגו היצרנית "Jensen Motors, Ltd " (שנת 1950) ג'נסן 541S ג'נסן S-type ג'נסן PW ג'נסן GT "ג'נסן 541" - תמונות מדיה וקבצים בנושא ג'נסן 541 בוויקישיתוף ג'נסן 541, סרטון באתר יוטיוב ג'נסן 541, סרטון באתר יוטיוב היסטורית דגמי מכוניות יצרנית הרכב ג'נסן historywebsite.co.uk/Museum/Transport/Cars/Jensen ג'נסן מוטורס - דגם ג'נסן 541 jensenparts.co.uk/jensen-541 דגם "ג'נסן 541" hagertyinsurance.co.uk/price-guide/1957-Jensen-541 "ג'נסן 541" jensen541.com/541news דגמי ג'נסן 541 gbclassiccars.co.uk/jensen_541 מכוניות ג'נסן 541 אתר היצרן jensen.co.uk/jensen-541
אנו (פירושונים)

האם התכוונתם ל... אנו – אל במיתולוגיה השומרית ומאוחר יותר מופיע במיתולוגיה הבבלית, בשם מרדוך. רוזנות אנו – רוזנות עתיקה בממלכת צרפת אנו (פרובינציה) – פרובינציה של בלגיה אנו - עושים שינוי – איגוד (חברה לתועלת הציבור) של מספר ארגונים חברתיים בישראל: אג'נדה, עורו והשדרה אנו – מוזיאון העם היהודי – מוזיאון ישראלי